Магистърска програма: Връзки с обществеността

(за кандидати с образователно-квалификационна степен „бакалавър“ или „магистър“, завършили други факултети на Софийския университет „Св. Климент Охридски“ или други висши училища)

*Срок на обучение*:3 семестъра

*Форма на обучение*: задочна

*Форма на прием:* платено обучение – диплома за висше образование (степен „бакалавър“ или „магистър“)

*Ръководител:* проф. д-р Николай Михайлов

*тел*.: 02/9308 292

*e-mail*: nikolajkm@uni-sofia.bg

*Цел на програмата:* В магистърската програма връзки с обществеността могат да кандидатстват бакалаври и магистри, завършили други висши училища. Магистърската програма връзки с обществеността осигурява най-напред фундаментална подготовка в областта на комуникацията, пъблик рилейшънс, рекламата и интегрираните стратегически комуникации. Тя предоставя възможност за развиване на научните и теоретични познания и професионалните умения на специалистите, като същевременно предлага и знания за тясно специализирани звена от сферата на връзките с обществеността и рекламата, изграждането и поддържането на доверие между организация (или отделен индивид) и техните (неговите) публики, кризисната комуникация, мениджмънта на репутация и др. По този начин студентите придобиват нови познания и умения за социалните, социално-психологическите, организационните и други фактори, необходими за оптималното поддържане на разбирателство и доверие както в определена социална група или корпорация – институт, търговска компания, правителствена служба, учебно или здравно заведение или медия, така и между различни обществени обединения и публиките, с които те имат взаимоотношения. Програмата предоставя и знания за етическите принципи, на които се основава професията на специалиста по връзки с обществеността като активно подпомага бъдещите професионалисти за тяхната по-нататъшна реализация в областта на публичната комуникация.

Студентите от тази магистърска програма завършват курса на обучение със защита на дипломна работа (магистърска теза) пред държавна изпитна комисия.

*Условия за прием*: В магистърската програма по връзки с обществеността могат да кандидатстват бакалаври и магистри, завършили други факултети на Софийския университет „Св. Климент Охридски“ или други висши училища.

За обучение в магистърските програми на ФЖМК се приемат кандидати с общ успех от дипломата за завършено висше образование, не по-нисък от ДОБЪР. Магистърските програми на ФЖМК започват при минимален брой студенти 15 души за група.

Семестриална такса за платено обучение: 750 лв.